ખેડા તાલુકાના મધ્યાહન ભોજન કેન્દ્ર મંડળ દ્વારા તાલુકાના ૭૦ મધ્યાહન ભોજનના કેન્દ્રમાં અપૂરતી સામગ્રી પ્રશ્ને મામલતદારને આવેદનપત્ર આપ્યું હતું. તેમજ તેઓએ રજૂઆત પણ કરી હતી કે, બાળક દીઠ સામગ્રીમાં વધારો કરવામાં આવે તેમજ થેપલા સ્કીમ બંધ કરવામાં આવે કારણકે થેપલા બનાવવા માટે પૂરતા સાધનો પણ નથી. ભોજન સાથે સવારે નાસ્તો બનાવવાની કામગીરી વધી ગઇ હતી. પરંતુ રસોઇયા, હેલ્પરના વેતનમાં કોઇ વધારો થયો નથી. મધ્યાહનભોજના કર્મચારીઓને માર્ચ અને એપ્રિલ માસનું વેતન પણ મળેલ નથી.